recursal/SuperWikiNEXT-32B huggingface dataset:
**छाया गीत** - विविध भारती से प्रसारित होने वाला फ़िल्मी गीतों का एक अनूठा कार्यक्रम। वैसे फ़िल्मी गीत तो विविध भारती पर बजते ही रहते है, जिनमें अधिकतर गीत श्रोता अपनी पसन्द से ही सुनते है पर छाया गीत ही एक ऐसा कार्यक्रम है जिसमें उदघोषक अपनी पसन्द के गीत सुनवाते है और इन गीतों को मेरे अलावा शायद और भी बहुत से ऐसे श्रोता होंगे जो अन्य कार्यक्रमों में बजने वाले गीतों से ज्यादा पसन्द करते है।

श्रोताओं की पसंद
----------------

उदघोषक सिर्फ़ अपने पसन्द के गीत ही नहीं सुनवाते बल्कि अपने मन की बात श्रोताओं तक पहुँचाते हैं। उनके भाव उनके विचार सुन्दर साहित्यिक शब्दावली में सज कर गीतों के मोतियों के साथ जब श्रोता तक पहुँचते है तब कौन ऐसा श्रोता होगा जो इसे नापसन्द करें।

स्वरूप
------

छाया गीत का स्वरूप है ही इतना आकर्षक कि सभी वर्ग के श्रोताओं को लुभाता है, तभी तो यह कार्यक्रम सुनना अच्छा लगता है नहीं तो यह गीत किसी भी कार्यक्रम में सुना जा सकता है पर प्रोफ़ेसर साहब मन चाहे गीत सुनना तो पसन्द नहीं करेंगे ना…

बरसों से सुन रहे है छाया गीत रात में दस से साढे दस बजे तक विविध भारती से। मैनें तो बचपन से सुना। कई नाम गूँजने लगते है - बृजभूषण साहनी, राम सिंह पवार, विजय चौधरी, एम एल गौड़, चन्द्र भारद्वाज, कान्ता गुप्ता, अनुराधा शर्मा, मोना ठाकुर और भी नाम है। एक नाम ऐसा भी है जिनके कार्यक्रम तो बहुत कम हुए पर बहुत ही स्तरीय हुए - डा अचला नागर। कभी-कभार अन्य केन्द्रों के उदघोषकों के भी छायागीत सुनवाए जाते। इसी क्रम में हैदराबाद से अशफ़ां जबीं के कार्यक्रम भी सुने।

उदघोषकों के नाम तो बदलते गए पर कार्यक्रम की प्रस्तुति का स्वरूप नहीं बदला। कभी यादों का सिलसिला तो कभी मौसम का लुत्फ़ तो कभी ज़िन्दगी के अलग-अलग रंग।

पिछली बार रेणु (बंसल) जी ने कम चर्चित कलाकारों पर फ़िल्माए गए गीत सुनवाए जैसे हमराही - कलाकार जमुना, प्रोफ़ेसर - कल्पना पर इस श्रृंखला में मीनाकुमारी का नाम खटकने लगा। ख़ैर… जब हम प्रोफ़ेसर का गीत सुन रहे थे तो हमें याद आए बहुत पहले सुने हुए छाया गीत जिसमें एक बार ऐसे युगल गीत सुनवाए गए थे जिनमें युगल स्वर गायिकाओं के थे और शुरूवात प्रोफ़ेसर के इस गीत से हुई थी - हमरे गाँव कोई आएगा। इसी तरह एक बार केवल ग़ज़लें सुनवाई गई और एक बार शास्त्रीय संगीत का पुट लिए गीत।

बहरहाल किसी विषय पर उदघोषक की भावनाएँ हो या फ़िल्मी गीतों की कोई श्रेणी हो, गीत और प्रस्तुति में अच्छा ही होता है छाया गीत।

| * दे
* वा
* सं
विविध भारती |
| --- |
| कुछ जुड़ी कड़ियां | आकाशवाणी  •  डायरेक्टप टू होम सेवा  •  ऑल इंडिया रेडियो  •  रेडियो चैनल  •  एफ एम चैनल |
| जुड़े नाम | अमीन सयानी  •  पंडित नरेंद्र शर्मा |
| कार्यक्रम | जयमाला  •  हवामहल  •  बिनाका गीत माला  •  एस कुमार्स का फिल्मी मुक़दमा  •  मोदी के मतवाले राही  •  सेरिडॉन के साथी  •  इंस्पेरक्टार ईगल  •   पिटारा  •  सेल्युवलाइड के सितारे  •  सरगम के सितारे  •  यूथ एक्सगप्रेस  •  सखी सहेली  •  मंथन  •  यूथ एक्ससप्रेस  •  उजाले उनकी यादों के  •  संगीत सरिता  •  छाया गीत \* त्रिवेणी |
| बाहरी कड़ियाँ | रेडियोनामा ब्लॉगस्पॉट |
***डोरेमोन*** (ドラえもん, *Doraemon*?) फुजिको एफ॰ फुजिओ के इसी नाम के मांगा पर आधारित सबसे हालिया एनीमे टीवी श्रृंखला है। शिन-ईि एनीमेशन और असात्सु-डीके द्वारा निर्मित, यह 15 अप्रैल, 2005 को टीवी असाही पर प्रसारित होना शुरू हुआ। यह दुनिया भर के 50 से अधिक देशों में भी प्रसारित हुआ था।

इस श्रृंखला में डोरेमोन को आवाज देने वाली आवाज अभिनेत्री वसाबी मिजुता के बाद, इस डोरेमोन एनीमे श्रृंखला को कभी-कभी एशिया में मिजुता संस्करण (水田版 ) के रूप में संदर्भित किया जाता है।

एनीमे को केवल प्रसारण अधिकारों के लिए विज़ मीडिया द्वारा लाइसेंस दिया गया है। बैंग जूम द्वारा निर्मित एक अंग्रेजी डब! मनोरंजन संयुक्त राज्य अमेरिका में डिज्नी एक्सडी पर डोरेमोन: गैजेट कैट फ्रॉम द फ्यूचर के रूप में 7 जुलाई, 2014 से 12 मई, 2017 तक प्रसारित हुआ।.अंग्रेजी डब के दूसरे सीज़न का प्रीमियर डिज़नी एक्सडी पर 15 जून, 2015 को हुआऔर उसी वर्ष 1 सितंबर को समाप्त हुआ।

भूखंड
-----

डोरेमोन भविष्य का एक बिल्ली जैसा दिखने वाला एक रोबोट है जो अपने भविष्य को सुरक्षित करने के लिए वर्तमान में एक बुद्धिमान, भोले और अनाड़ी लड़के नोबिता नोबी को सही रास्ते पर ले जाने के लिए आता है। नोबिता का सबसे अच्छा दोस्त और प्रेम रुचि शिज़ुका मिनामोटो से होता है, उनके दुश्मन ताकेशी गोदा और सुनियो होनेकावा हैं।

सन्दर्भ
-------

1. ↑  "「のび太のダンボール宇宙ステーション」｜ドラえもん｜テレビ朝日".
2. ↑  "舊酒新瓶？濃厚也 (Old Wine In New Bottle? It's Rich)". *香港獨立媒體網*. 25 February 2009. मूल से 16 August 2016 को पुरालेखित. अभिगमन तिथि 9 June 2016.
3. ↑  "Disney XD to run Doraemon anime in U.S. this summer". Rocket News 24. 9 May 2014. मूल से 11 May 2014 को पुरालेखित. अभिगमन तिथि 9 May 2014.
4. ↑  "Doraemon Anime's Visual & Script Changes for U.S. TV Detailed". *Anime News Network*. 11 May 2014. मूल से 13 May 2014 को पुरालेखित. अभिगमन तिथि 12 May 2014.
5. ↑  "Disney XD to Premiere Doraemon Season 2 on June 15". Anime News Network. 3 June 2015. मूल से 12 June 2015 को पुरालेखित. अभिगमन तिथि 12 June 2015.

बाहरी स्रोत
-----------

* स्पेन आधिकारिक वेबसाइट Archived 2022-08-02 at the Wayback Machine
* जापानी आधिकारिक वेबसाइट
**डेविड आर्थर ग्रेंजर** (जन्म 15 जुलाई 1945) एक गुयानी राजनेता और सेवानिवृत्त सैन्य अधिकारी हैं, जिन्होंने मई 2015 से अगस्त 2020 तक गयाना के 9वें राष्ट्रपति के रूप में कार्य किया। उन्होंने गुयाना रक्षा बल के कमांडर के रूप में और बाद में 1990 से 1992 तक राष्ट्रीय सुरक्षा सलाहकार के रूप में कार्य किया। वह 2012 से 2015 तक गुयाना की नेशनल असेंबली में विपक्ष के नेता भी रहे।

ग्रेंजर नवंबर 2011 के आम चुनाव में विपक्षी गठबंधन के राष्ट्रपति उम्मीदवार के रूप में खड़ा हुए, लेकिन हार गए। उन्हें मई 2015 के आम चुनाव में राष्ट्रपति के रूप में चुना गया। वह 21 दिसंबर 2018 को विश्वास मत हार गए।

2018 के दिसंबर में विश्वास मत खोने के बाद, चुनाव 2 मार्च 2020 को हुए थे। चुनावों की देखरेख कई अमेरिकी संस्थाओं जैसे ऑर्गनाइजेशन ऑफ अमेरिकन स्टेट्स, कार्टर सेंटर, CARICOM और यूरोपियन यूनियन ने की थी। चुनाव विवादित थे और अंततः, पीपुल्स प्रोग्रेसिव पार्टी के राष्ट्रपति पद के उम्मीदवार इरफ़ान अली के जीत की पुष्टि की गई।

सन्दर्भ
-------

1. ↑  "मोहम्मद इरफान अली होंगे गुयाना के अगले राष्ट्रपति". अभिगमन तिथि 7 अगस्त 2020.
यह लेख चैती संगीत विधा के बारे में है। चैती मेले के लिए, काशीपुर का चैती मेला देखें।
**चैती** उत्तर प्रदेश का, चैत माह पर केंद्रित लोक-गीत है। इसे अर्ध-शास्त्रीय गीत विधाओं में भी सम्मिलित किया जाता है तथा उपशास्त्रीय बंदिशें गाई जाती हैं। चैत्र के महीने में गाए जाने वाले इस गीत प्रकार का विषय प्रेम, प्रकृति और होली रहते है। चैत श्री राम के जन्म का भी मास है इसलिए इस गीत की हर पंक्ति के बाद अक्सर **रामा** यह शब्द लगाते हैं। संगीत की अनेक महफिलों केवल चैती, टप्पा और दादरा ही गाए जाते है। ये अक्सर राग मिश्र पहाड़ी या मिश्र मांझ खमाज निबद्ध होते हैं। चैती, ठुमरी, दादरा, कजरी इत्यादि का गढ़ पूर्वी उत्तर प्रदेश तथा मुख्यरूप से वाराणसी है। पहले केवल इसी को समर्पित संगीत समारोह हुआ करते थे जिसे चैता उत्सव कहा जाता था। आज यह संस्कृति लुप्त हो रही है, फिर भी चैती की लोकप्रियता संगीत प्रेमियों में बनी हुई है। बारह मासे में चैत का महीना गीत संगीत के मास के रूप में चित्रित किया गया है।

**उदाहरण**

*चैती*

चढ़त चइत चित लागे ना रामा/
बाबा के भवनवा/
बीर बमनवा सगुन बिचारो/
कब होइहैं पिया से मिलनवा हो रामा/
चढ़ल चइत चित लागे ना रामा

बाहरी कड़ियाँ
-------------

* चैत मास का विशेष गीत **चैती** - शांति जैन
* क्या आपने चैती सुना है?

सन्दर्भ
-------

1. ↑  "संग्रहीत प्रति". मूल से 11 मई 2008 को पुरालेखित. अभिगमन तिथि 31 मार्च 2008.
2. ↑  "संग्रहीत प्रति". मूल से 18 फ़रवरी 2008 को पुरालेखित. अभिगमन तिथि 31 मार्च 2008.
3. ↑  "संग्रहीत प्रति". मूल से 8 अगस्त 2008 को पुरालेखित. अभिगमन तिथि 31 मार्च 2008.
**चिकित्सकीकरण** (मेडिकलाइजेशन) एक ऐसी प्रक्रिया है जहाँ जीवन के अचिकित्सीय (नॉन-मेडिकल) आयामों को मेडिकल की शब्दावली के अंतर्गत देखा जाता है।

एक विस्तृत परिघटना के साथ इसे मेडीकलाइज किया जाता है, जिसमें सामान्य जीवन की घटनाएं (जीवन, मृत्यु), जैविकीय प्रक्रियाएं (वृद्धावस्था, परित्यक्तता), सामान्य मानसिक समस्याएँ (सीखना, सेक्सुअल मुश्किलें), विचलन के सभी स्वरूपों को इसमें शामिल किया गया है। विचलन के चिकित्सकीकरण की प्रक्रिया में नॉन-नोर्मेटिव्ह या नैतिक अपराध बोध की उपस्थिति (obesity, unattractiveness, shortness), विश्वास (mental disorder, racism) और आचरण (drinking, gambling, sexual practice) इन सभी को मेडिकल अधिकार क्षेत्र के अंतर्गत सुपुर्द किया जाता है। बुरी प्रवृत्ति के मानसिकता को अनैतिकता, पाप, अपराधी के रूप में देखा जता है। इतिहास के दौर में देखे तो परिवर्तन आए हैं किन्तु वह मानवतावादी से ज्यादा चिकित्सकीकरण को पुष्ट करने वाले हैं। आज के समय में ज्यादातर विद्वान इस बात को समर्थन भी देते हैं और इसकी बढ़ोतरी से सम्मत भी है। जो इस बात से सम्मत नहीं हैं वह सवाल करते हैं कि चिकित्सकीकरण क्यों? किस दशा के लिए? और किसके साथ? और इस परिघटना का परिणाम क्या है?

पीटर कॉनराड
-----------

पीटर कॉनराड (Peter Conrad) के अनुसार 1970 के बाद, पिछले दो दशकों में सोशल मूवमेंट, इंटरेस्ट ग्रुप, अंतर-व्यावसायिक एवं संगठन का ज्यदातर झुकाव मेडिकल व्यवसाय के अध्ययन के अंतर्गत मेडीकलायजेशन की ओर बढ़ा है। यह आर्टिकल पिछले दो दशकों में आ रहे मेडीकलायजेशन के प्रक्रिया में आए बदलाओं को दर्शाता है जिसमें मेडिसिन प्रक्रिया महत्त्वपूर्ण है। लेखक ने इस आर्टिकल में विविध मामलों का उपयोग कर यह तर्क दिया है कि चिकित्सा और उसके संगठनात्मक रूप में तीन महत्त्वपूर्ण बदलाव आए हैं जो मेडीकलायजेशन की प्रक्रिया को चलायमान किए हैं: बायोटेक्नोलाजी (विशेष रूप से दवा उद्योग और आनुवंशिकी), उपभोक्ता, और प्रबंधित देखभाल(managed care). डॉक्टर द्वारपाल की तरह चिकित्सात्मक उपचार में खड़े है, परन्तु मेडीकलायजेशन के संकुचन या फैलाव में इनकी भूमिका अधीनस्थ की तरह हो गयी है। मेडीकलायजेशन अब ज्यादातर वाणिज्यिक एवं बाजार के हितों या उनके दावों-निर्माताओं( Claim-makers) द्वारा प्रेरित हो रहा है। मेडीकलायजेशन पारिभाषिकी के केंद्र में लगातार बनी रही है, लेकिन नयी फार्मास्यूटिकल एवं अनुवांशिक उपचार की क्षमता के बढ़ोतरी ने इसे नयी चिकित्सा वर्गीकरणों में वर्गीकृत कर, इन नए चालकों द्वारा चलायमान किया है। इक्कीसवी सदी में मेडीकलायजेशन के जांच के लिए समाजशास्त्रीय फोकस के साथ इसका अध्ययन करने की आवश्यकता है।

बाहरी कड़ियाँ
-------------

* मानसिक स्वास्थ्य का चिकित्सीयकरण : समाज कार्य के विशेष संदर्भ में
* हिन्द स्वराज में चिकित्सा और बदलती भारतीय जीवन शैली
उत्तर सागर के हेल्गोलैंड द्वीपसमूह में उत्तरी गैनट नामक पक्षी जाति की एक जनन कोलोनी
जीवविज्ञान में **कोलोनी** (colony) एक ही जीववैज्ञानिक जाति के दो या उस से अधिक जीवों के एक साथ निवास के स्थान को कहते हैं। यह जीव एक-दूसरे से कुछ चीज़ों में सहयोग करते हैं और कुछ जातियों में एक-दूसरे से जुड़े हुए भी हो सकते हैं। इस सहवास के कई लाभ हो सकते हैं, मसलन बड़े परभक्षियों से अपनी रक्षा कर पाना, बड़े आकार के ग्रास को पकड़ सकना, बड़े ढांचे बनाकर वातावरण से अपनी रक्षा करना, लैंगिक जनन में अपना जोड़ा आसानी से ढूंढ पाना, और शिशुओं की सामूहिक रूप से रक्षा व पोषण करना। बैक्टीरिया व फफूंद में अक्सर कोलोनिया किसी ठोस सतह पर पाई जाती हैं। कुछ प्राणियों में कोलोनियाँ केवल साल के कुछ भाग में ही जनन के लिए बनाई जाती हैं।

इन्हें भी देखें
---------------

* बैक्टीरिया
* मधुमक्खी का छत्ता

सन्दर्भ
-------

1. ↑  Jackson, J.B.C. (1977). "Competition on Marine Hard Substrata: The Adaptive Significance of Solitary and Colonial Strategies". *The American Naturalist*. **111** (980): 743–767. डीओआइ:10.1086/283203.
छल्ला नीहारिका
छल्ला नीहारिका से उत्पन्न होते अवरक्त (इन्फ़्रारॅड) प्रकाश की तस्वीर
**छल्ला नीहारिका** (अंग्रेज़ी: Ring Nebula, रिंग नॅब्युला), जिसे **मॅसिये वस्तु ५७** और **ऍन॰जी॰सी॰ ६७२०** भी कहा जाता है, एक ग्रहीय नीहारिका है जो आकाश में लायरा तारामंडल के क्षेत्र में नज़र आती है। यह एक लाल दानव तारे के अवशेषों कि बनी हुई है जिसने अपना जीवन अपने मलबे को आसपास के अंतरतारकीय माध्यम में उगलकर ख़त्म किया।

वर्णन
-----

छल्ला नीहारिका पृथ्वी से क़रीब २,३०० प्रकाश वर्षों की दूरी पर है। यह अभी भी फैल रहा है। नीहारिका के अंदरूनी हिस्से में आयोनिकृत (आयोनाइज़्ड) ऑक्सीजन है जो नीले-हरे रंग से दमक रही है जबकि इसके बाहरी हिस्से में लाल रंग से दमकती हाइड्रोजन है। नीहारिका का केन्द्रीय हिस्सा धीरे-धीरे एक सफ़ेद बौना बन रहा है और इसका अधिकांश भाग कार्बन और ऑक्सिजन का बना हुआ है। इसका द्रव्यमान हमारे सूरज के द्रव्यमान का लगभग ०.६१ गुना है। चमक के हिसाब से इसकी निहित चमक (निरपेक्ष कान्तिमान) सूरज से २०० गुना है।

इतिहास
------

छल्ला नीहारिका की खोज अबसे पहले सन् १७७९ में फ़्रांसिसी खगोलशास्त्री आंत्वान दार्कियेर द पॅलप्वा (Antoine Darquier de Pellepoix) ने की। उन्होंने कहा कि इसका आकार "बृहस्पति के बराबर है और एक धुंधले होते ग्रह जैसे लगता है"। उसी साल शार्ल मॅसिये ने इसे देखा और अपने मॅसिये वस्तुओं के कोष में ५७वें स्थान पर डाल दिया।

इन्हें भी देखें
---------------

* ग्रहीय नीहारिका
* लायरा तारामंडल
* ओरियन निहारिका

| * दे
* वा
* सं
नीहारिका |
| --- |
| दिखने वाली नीहारिका | 
* अंधेरी नीहारिका
* बिखरी नीहारिका
	+ उत्सर्जन नीहारिका
		- ग्रहीय नीहारिका
		- सुपरनोवा अवशेष
		- नोवा अवशेष
		- एच २ क्षेत्र
	+ परावर्ती नीहारिका
		- चर नीहारिका
		- पुरा ग्रहीय नीहारिका

 |
| पुरा तारकीय नीहारिका | 
* आणविक बादल
* बोक गोलिकाएँ
* वाष्पित गैस गोलिकाएँ
* सौर नीहारिका

 |
| तारकीय नीहारिका | 
* नोवा अवशेष
* Protoplanetary nebula
* वुल्फ़–रायेत नीहारिका

 |
| पश्च तारकीय नीहारिका | 
* ग्रहीय नीहारिका
* सुपरनोवा अवशेष
* पल्सर वायु नीहारिका
* सुपरशेल

 |
| बादल | 
* पल्सर पवन नीहारिका
	+ आणविक बादल
	+ इन्फ्रारेड साइरस
* उच्च वेग बादल
* एच १ क्षेत्र

 |
| आकारिकी | 
* दोध्रुवीय नीहारिका
* चकरी नीहारिका

 |
| List-Class article सूची | 
* बिखरी
* विशालकाय
* ग्रहीय (PNe)
* प्रोटोप्लेनेट्री  (PPNe)
* सुपरनोवा अवशेष (SNRs)

 |
| Related | 
* धूमकेतु बंधन

 |
| 
* श्रेणी पृष्ठ श्रेणी
* कॉमन्स
* विक्षनरी
* खगोलशास्त्र

 |

|  |
| --- |
| * खगोलशास्त्र प्रवेशद्वार
 |

सन्दर्भ
-------

1. ↑  O'Dell, C. R.; Sabbadin, F.; Henney, W. J. (2007). "The Three-Dimensional Ionization Structure and Evolution of NGC 6720, The Ring Nebula". *Astronomical Journal*. **134** (4): 1679–1692. डीओआइ:10.1086/521823. बिबकोड:2007AJ....134.1679O.सीएस1 रखरखाव: एक से अधिक नाम: authors list (link)
सरचू, लद्दाख
**कोल्ड डेजर्ट बायोस्फीयर रिजर्व** उत्तर भारत में हिमाचल प्रदेश के भीतर पश्चिमी हिमालय में स्थित एक बायोस्फीयर रिजर्व है। बायोस्फीयर रिजर्व स्थलीय और तटीय पारिस्थितिक तंत्र के क्षेत्र हैं जो टिकाऊ उपयोग के द्वारा जैव विविधता के संरक्षण को बढ़ावा देते हैं। दुनिया भर में 134 से अधिक देशों में 738 से अधिक बायोस्फीयर रिजर्व हैं। पर्यावरण और वन मंत्रालय, परिदृश्य, जैविक विविधता और सांस्कृतिक विरासत के संरक्षण के लिए संबंधित राज्य सरकारों को वित्तीय सहायता प्रदान करता है। इस क्षेत्र को कोल्ड डेजर्ट बायोम का दर्जा प्राप्त है। यह क्षेत्र दो कारणों से शीत मरुस्थलीय जीवोम का दर्जा रखता है, एक तो हिमालय का पवनमुक्त (Leeward) भाग है जो मानसूनी हवाओं से बचा हुआ है और दूसरा औसतन 3000-5000 मीटर की ऊंचाई पर इसकी स्थिति है।

भूगोल
-----

कोल्ड डेजर्ट का क्षेत्रफल 7,770 वर्ग किलोमीटर (1,920,000 एकड़) है।

इसमें शामिल है:

* चंद्र ताल
* किब्बर वन्यजीव अभयारण्य
* पिन वैली नेशनल पार्क
* सरचू

अवस्थिति (लोकेशन)
-----------------

भारत के ठंडे मरुस्थल हिमालय पर्वत के निकट स्थित हैं। वे भारतीय मानसून से प्रभावित नहीं होते हैं क्योंकि वे हिमालय की वर्षा छाया में रहते हैं।

वनस्पति और जीव
--------------

जलवायु परिस्थितियों को देखते हुए यहां महत्वपूर्ण जैव विविधता है। वनस्पतियों के कुछ प्रतिनिधि औषधीय पौधे हैं जैसे कि एकोनिटम रोटुंडिफोलियम (Aconitum Rotundifolium), अर्नेबियूक्रोमा (Arnebiaeuchroma), एफेड्रा जेरार्डियाना (Ephedra Gerardiana), फेरुला जैशकेना (Gerula Jaeschkeana) और हायोसीमुसनिगर (Hyoscymusniger)। जीवों के अपने प्रतिनिधि भी हैं, जैसे ऊनी खरगोश, तिब्बती गज़ेल, हिम तेंदुआ, हिमालयी काला भालू, हिमालयी भूरा भालू, लाल लोमड़ी, तिब्बती भेड़िया, हिमालयन आइबेक्स, हिमालयन मर्मोट, हिमालयी नीली भेड़, लाल चोंच वाली शॉ (Chough), चुकार तीतर, स्नो पार्ट्रिज, ब्लू रॉक पिजन, स्नो पिजन, हिमालयन स्नोकॉक, लैमर्गायर, हिमालयन ग्रिफन, गोल्डन ईगल, रोजफिंच, व अन्य इस क्षेत्र में पाये जाते हैं।

इन्हें भी देखें
---------------

* भारत के रेगिस्तान
* हिमालय की पारिस्थितिकी
* भारत में पारिस्थितिक क्षेत्रों की सूची

संदर्भ
------

1. 1 2  Centre, UNESCO World Heritage. "Cold Desert Cultural Landscape of India". *UNESCO World Heritage Centre* (अंग्रेज़ी में). अभिगमन तिथि 2021-05-24.
क्षतिग्रस्त श्रोणि-संधि या कुल्हे के जोड़ ( hip joint) के स्थान पर क्रित्रिम अवयवों का उपयोग करके अब शरीर को कार्यशील बनाना सम्भव है।क्षतिग्रस्त श्रोणि-संधि या कुल्हे के जोड़ ( hip joint) के स्थान पर क्रित्रिम अवयवों का उपयोग करके अब शरीर को कार्यशील बनाना सम्भव है।
**जैवसामग्री** (biomaterial) ऐसे पदार्थों को कहते हैं जिनका विकास चिकित्सीय उपयोग हेतु जैविक तंत्रों के साथ जुड़ने या सम्पर्क बनाने के उद्देश्य से किया गया हो। जैवसामग्री का उपयोग प्रायः चिकित्सा के लिए (जैसे शरीर के किसी ऊतक के कार्य को ठीक करने, विस्तार करने, मरम्मत करने या प्रतिस्थापित करने के लिए), या निदान (diagnosis) के लिए किया जाता है।

जैवसामग्री के अध्ययन को "जैवसामग्री विज्ञान" (biomaterials science) या "जैवसामग्री इंजीनियरी" (biomaterials engineering) कहते हैं। विज्ञान के रूप में जैवसामग्री के अध्ययन को पचार वर्ष से अधिक समय हो चुके हैं। इसका सतत विकास हुआ है और इस समय अनेकों कम्पनियाँ जैवसामग्री का उपयोग करके नए उत्पाद लाने में बहुत अधिक धन खर्च कर रही हैं। जैवसामग्री विज्ञान के अन्तर्गत चिकित्साशास्त्र, जीवविज्ञान, रसायन विज्ञान, ऊतक इंजीनियरी और पदार्थ विज्ञान आदि सभी के तत्त्वों का समावेश है। 

यहाँ यह स्पष्ट करना आवश्यक है कि जैवसामग्री और जैविक पदार्थ (जैसे अस्थि) एक ही नहीं हैं। जैविक पदार्थ, जीवों द्वारा या जीवों के शरीर में बनते हैं, जबकि जैवसामग्री कृत्रिम ढंग से निर्मित किए जाते हैं। इसके अलावा कोई जैवसामग्री, जैव-अनुकूल ( biocompatible) है या नहीं, यह पारिभाषित करते समय सावधानी बरतना आवश्यक है क्योंकि किसी प्रसंग में कोई जैवसामग्री जैव-अनुकूल हो सकता है, जबकि किसी दूसरे प्रसंग में हो सकता है कि वह जैव-अनुकूल न हो।

सन्दर्भ
-------

1. ↑  Schmalz, G.; Arenholdt-Bindslev, D. (2008). "Chapter 1: Basic Aspects". Biocompatibility of Dental Materials. Berlin: Springer-Verlag. pp. 1–12. ISBN 9783540777823. Archived from the original on 9 December 2017. Retrieved 29 February 2016.

इन्हें भी देखें
---------------

* जैवप्रौद्योगिकी
* जीवबहुलक
* जैवसुसंगति (biocompatibility)
यह सुझाव दिया जाता है कि इस लेख या भाग का *चेरुश्शेरि नंपूतिरि* के साथ विलय कर दिया जाए। (वार्ता)


Kannur(Cananore) in the Malabar Providence
**चेरुशेरी नम्बूतिरी** (१३७५-१४७५) कृष्ण गाथा के लेखक है। इस महाकाव्य को मलयालम महीने के दौरान कृष्ण की पूजा के एक अधिनियम के रूप में भारत में किया जाता है। 
चेरुशेरी नम्बूतिरी १३७५ और १४७५ ए.डी के बीच रहता करते है। चेरुशेरी उनका पैतृक इल्लम का नाम है।। उनका जन्म कन्नूर जिले उत्तर मलबार के कोलत्तुनाडु के कानत्तूर ग्राम में हुआ। अनेक विद्वानों की राय यह है की वो पूनत्तिल नम्बूतिरी के अलावा अन्य कोई नही है। वह एक अदालत कवी और कोलत्तुनाडु की उदयवर्मा राजा के आश्रित थे।

प्रमुख साहित्यिक कृतियों
------------------------

चेरुशेरी का सबसे बड़ा कृति "कृष्ण गाधा "एक महाकव्य है। यह मलयालम के पहले महाकाव्य है। राजा "वीरस्रिम्कला" और अन्य सम्मान के साथ उसे उपहार में दिया। कुछ विद्वानों का सोच है उन्होनें "चेरुशेरी भारतम" भी लिखा है। चेरुशेरी मलयालम में कविता लेखन के गाधा शैली के प्रवर्तक है। कृष्ण गाथा "भागवत पुराण "के दसवें सर्ग के आधार पर भगवान कृष्ण के बचपन शरारतों की कहानी है। यह कहा जाता है कि चेरुशेरी ने एक माँ अपने बच्छे को सोया करने के लिये गाया लोरी से प्रेरित थे। उन्होनें अपनी रचना के लिये इस छंद पद्ध्ति का इस्तेमाल किया। कृष्ण गाथा में, हम एक बोलने का ढंग देख सकते है, जो वर्तमान काल के समान है। विषय प्रभु श्री कृष्ण की कहानी से संबंधित है। इस कृति "एरुत्तच्छन "के "आध्यात्म रामायण "के समान केरल के लोगों द्वारा सम्मानित किया गया है।" एरुत्तच्छन आधुनिक मलयालम साहित्य के पिता के रूप में जाना जाता है "। यह माना जाता है की चेरुशेरी उत्तर केरल के कुम्ब्रनातु तालुक के पूनम में मलयालम कैलेंडर में वर्ष ६५० के आसपास रहते थे। इस कवी के जीवन के बारे में इतिहास में दर्ज कोई ज्यादा विवरण नही है। लेकिन अगर हम कृष्ण गाथा को ध्यान से अध्ययन करे पता चलता चेरुशेरी एक गहरी सौंदर्य बोध के कवि थे। कृष्ण गाथा "मंजरी" के रूप में जाना जाता एक मधुर छंद में लिखा है। इस कविता भर विशेषण के भव्य उपयोग के साथ लंबा सुंदर वर्णन भी है जो इस रचना काफी रोचक और मनोरंजक बना देता है। जुनून, भक्ति, हास्य और गर्मजोशी की भावनाओं सभी इस कविता में एक वरिष्ठ स्तर में खोज कर रहे है। भागवत पुराण के आधार पर भगवान श्री कृष्ण स्वर्ग की प्राप्त सहित के पूरे जीवन इस रचना में इतने भक्ती के साथ चर्चा की है कि कैसे अच्छी तरह से करने के लिये के रूप में अकथनीय है।

समापन
-----

भाषा में साहस के साथ नहीं लेकिन भाषा में नम्रता के साथ चेरुशेरी केरलवासियों का दिल जीत लिया और केरल का गौरव बन गया। श्री चिराक्कल बालकृष्णन नायर चेरुशेरी नंबूतिरी और अपने कृतियों के बारे में अनुसंधान कार्यों में बहुमूल्य योगदान दिया था। चिराक्कल बालकृष्णन नायर चेरुशेरी पर अध्ययन में एक आधिकारिक स्रोत के रूप में माना जाता है। चिराक्कल के लेख केरल साहित्य अकादमी, त्रिशूर द्वारा प्रकाशित किया है। चेरुशेरी केरल में रह चुके सभी महानतम कवियों में एक है। उनके ग्रंथों ने केरल राज्य की आबादी के लिये खुशी और गर्व लाया है।

सन्दर्भ
-------

1. ↑  "संग्रहीत प्रति". मूल से 17 नवंबर 2015 को पुरालेखित. अभिगमन तिथि 8 नवंबर 2015.
**जैविक चिकित्सीय अपशिष्ट** कोई भी ऐसा कचरा है जिसमें संक्रामक या संभावित संक्रामक सामग्री होती है। ये अपशिष्ट मनुष्यों और जानवरों के निदान, उपचार और टीकाकरण के दौरान उत्पन्न होते हैं।‌‌ जैविक चिकित्सीय कचरा ठोस और तरल दोनों रूपों में हो सकता है। जैविक चिकित्सीय कचरे के निम्नलिखित उदाहरण हैं : बेकार नुकीले उपकरण जैसे सुई, लैंसेट, सीरिंज, स्केलपेल और टूटा हुआ काँच इत्यादि।

जैविक चिकित्सीय अपशिष्ट के प्रकार
---------------------------------

विश्व स्वास्थ्य संगठन (डब्ल्यूएचओ) ने इस प्रकार के अपशिष्ट को आठ श्रेणियों में वर्गीकृत किया है। वे हैं :

1. **संक्रामक अपशिष्ट**—कोई भी जैविक चिकित्सीय अपशिष्ट जो संक्रामक या दूषित हो।
2. **तीव्र निदान अपशिष्ट**—सुई, स्केलपेल, टूटा हुआ काँच और लेजर जैसी वस्तुएँ।
3. **रक्त परीक्षण अपशिष्ट**—मनुष्यों या जानवरों के शरीर के अंग, जिनमें ऊतक, तरल पदार्थ या रक्त शामिल हैं।
4. **उपयोगहीन दवाओं से फैलने वाला अपशिष्ट**—अप्रयुक्त दवाएँ, या क्रीम जो उपयोग करने के निर्धारित समय से समाप्त हो गयी हो।
5. **जीनोटॉक्सिक अपशिष्ट**—जहरीली दवाएँ और खतरनाक विषाक्त अपशिष्ट।
6. **रेडियोधर्मी अपशिष्ट**—संभावित रेडियोधर्मी सामग्री वाला कोई भी अपशिष्ट।
7. **रासायनिक अपशिष्ट**—मशीनों, बैटरियों और कीटाणुनाशकों से निकलने वाला तरल अपशिष्ट रासायनिक होता है।
8. **सामान्य/अन्य अपशिष्ट**—अन्य सभी गैर-खतरनाक अपशिष्ट।

जैविक चिकित्सीय अपशिष्ट के प्रभाव
---------------------------------

कोविड-19 के प्रकोप के कारण जैविक चिकित्सीय अपशिष्ट में असहनीय वृद्धि हुई। केंद्रीय प्रदूषण नियंत्रण बोर्ड (सीपीबीसी) ने जैविक चिकित्सीय अपशिष्ट निपटान पर दिशानिर्देश जारी किए हैं। दिशानिर्देशों के अनुसार, जैविक चिकित्सीय अपशिष्ट को पीले डब्बे में एकत्र किया जाता है। फिर डब्बे को सामान्य जैविक चिकित्सीय अपशिष्ट उपचार सुविधा (सीबीडब्ल्यूटीएफ) या अपशिष्ट-से-ऊर्जा संयंत्र में ले जाया जाता है। वहाँ उनसे ऊर्जा उत्पन्न करने के लिए भस्म कर दिया जाता है, या जला दिया जाता है।

इसके अलावा, केंद्रीय प्रदूषण नियंत्रण बोर्ड (सी॰पी॰सी॰बी॰) ने जैविक चिकित्सीय कचरे को उनकी प्रकृति के अनुसार निपटाने के लिए अलग-अलग रंग के डिब्बे नामित किए हैं।

1. **पीला डब्बा :** शारीरिक अपशिष्ट, रासायनिक अपशिष्ट, गंदा अपशिष्ट, कीमोथेरेपी अपशिष्ट, छोड़े गए लिनन और दवाओं, और प्रयोगशाला अपशिष्ट के लिए।
2. **लाल डब्बा :** दूषित प्लास्टिक कचरे के लिए।
3. **नीला डब्बा :** काँच के कचरे और धातु प्रत्यारोपण के लिए।
4. **ब्लैक डब्बा :** खतरनाक और अन्य कचरे के लिए।

प्रत्येक डिब्बे में मौजूद कचरे के उपचार और निपटान के तरीके अलग-अलग होते हैं।

संदर्भ
------

1. ↑  "बी॰एम॰डब्ल्यू॰ अधिनियम और प्रक्रिया।".
2. ↑  "केंद्रीय प्रदूषण नियंत्रण बोर्ड कार्यक्रम/परियोजनाएँ > अपशिष्ट > जैविक चिकित्सीय अपशिष्ट". मूल से 2017-11-28 को पुरालेखित. अभिगमन तिथि 2017-12-03.
**गढ़वा** (Garhwa) भारत के झारखण्ड राज्य के गढ़वा ज़िले में स्थित एक शहर है। यह ज़िले का मुख्यालय भी है। राष्ट्रीय राजमार्ग 39 यहाँ से गुज़रता है।

विवरण
-----

यह गढवा ज़िले का मुख्यालय है। ज़िले का निर्माण पलामू के आठ प्रखंडो को मिलाकर 1 अप्रैल 1991 को किया गया जो पलामू के दक्षिण पश्चिम हिस्से में स्थित थे। गढवा के दक्षिण में कनहर नदी बहती है जो इसे छत्तीसगढ़ से अलग करती है, पूर्व में पलामू है और पश्चिम में छत्तीसगढ का सरगुजा जिला तथा उत्तर प्रदेश का सोनभद्र जिला है। गढवा के प्रखंडों में गढवा सहित- मेराल, रंका, भंडरिया, मंझिआंव, नगर उंटारी, भवनाथपुर एवं धुरकी शामिल थे। बाद में इन्हीं प्रखंडों में से छह और नये प्रखंड सृजित किए गए जिनमें डंडई, चिनिया, रमना, रमकंडा एवं कांडी शामिल थे।

यातायात
-------

गढवा रेल एवं सडक द्वारा भारत के बाकी हिस्सों से सुगम संपर्क में है। झारखंड में रांचीएवं अन्य स्थानों से गढवा के लिए सीधी बस सेवा उपलब्ध है। इसके अलावा बिहार एवं छत्तीसगढ के भी कुछ अन्य स्थानों से यहां के लिए बस सुविधा है। इस जिले से होकर कोई राष्ट्रीय राजमार्ग नहीं गुजरती लेकिन २१० किलोमीटर राज्य उच्च पथ एवं ९६ किलोमीटर लंबाई की जिला सडक इस शहर के विभिन्न हिस्सों को जोडती है। जिनमें गढवा मुरीसेमर रोड जो नगर उंटारी होते हुए झारखंड को उत्तर प्रदेश के बनारस एवं इलाहाबाद क्षेत्रों से जोडता है, तथा रेहला गोदरमना]] रोड जो गढवा को नव निर्मित प्रदेश छत्तीसगढ़ से जोडता है। रेलगाडी से यहां पहुंचने के लिए सबसे नजदीकी स्टेशन गढ़वा टाउन है। यह जिला अभी भी वायु मार्ग से नहीं जुडा है।

मंदिर
-----

यहां एक "गढदेवी मंदिर" है ,जो कि गढ़वा शहर के बीचों-बीच स्थित है तथा आसपास के क्षेत्र में लोकप्रिय एवं प्रसिद्ध है। और गढ़वा जिले के बिशुनपुरा प्रखंड में विष्णु मंदिर,खोटा बाबा का मंदिर और केतार के मां चतुर्भुजी भगवती मंदिर है ये मंदिर बहुत ही प्रतिष्ठित है। और साथ ही नगर उंटारी के बंशीधर मंदिर भी काफी लोकप्रिय हैं।

पर्टयन स्थल
-----------

गढ़वा के धुरकी प्रखंड में स्थित सुखालदारी जलप्रपात बहुत ही प्रशिद्ध है

इन्हें भी देखें
---------------

* गढ़वा ज़िला

सन्दर्भ
-------

1. ↑  "Tourism and Its Prospects in Bihar and Jharkhand Archived 2013-04-11 at the Wayback Machine," Kamal Shankar Srivastava, Sangeeta Prakashan, 2003
2. ↑  "The district gazetteer of Jharkhand," SC Bhatt, Gyan Publishing House, 2002
**ग्यूटेनबर्ग परियोजना** (अंग्रेजी: Project Gutenberg), सांस्कृतिक पुस्तकों के अंकीयकरण (डिजिटाइज़) और संग्रहण से संबंधित एक स्वयंसेवी प्रयास है जिसका उद्देश्य विपुस्तकों (eBooks) के 'सृजन और उनके वितरण’ को बढ़ावा देना है। 1971 में, माइकल एस हार्ट द्वारा स्थापित, यह सबसे पुराना अंकीय पुस्तकालय (डिजिटल लाइब्रेरी) है। इसके संग्रह में ज्यादातर सार्वजनिक डोमेन पुस्तकों का पूरा पाठ उपलब्ध है। परियोजना इन पुस्तकों के मुफ्त वाचन हेतु यथासंभव प्रयास करती है और इसके लिए वो इन्हें एक टिकाऊ मुक्त पारूप में प्रस्तुत करती है, जिसे किसी भी कंप्यूटर पर देखा जा सकता है। दिसम्बर 2009 तक, ग्यूटेनबर्ग परियोजना के संग्रह में 30,000 से अधिक पुस्तकें थीं। ग्यूटेनबर्ग परियोजना कई अन्य परियोजनाओं जो कि अपने आप में स्वतंत्र संगठन हैं और समान आदर्शों का पालन करते हैं, के साथ संबद्ध है और इन्हें ग्यूटेनबर्ग परियोजना के ट्रेडमार्क के उपयोग करने की अनुमति भी दी गई है।

जहाँ भी संभव हो, पुस्तकें सादे पाठ में उपलब्ध हैं, लेकिन अन्य प्रारूपों, जैसे कि HTML, PDF, EPUB, MOBI और Plucker में भी यह उपलब्ध हैं। ज्यादातर कार्य अंग्रेजी भाषा में हैं, लेकिन कई गैर अंग्रेजी काम भी उपलब्ध हैं।

सन्दर्भ
-------

1. ↑  हार्ट, माइकल एस. "United States Declaration of Independence by United States". Project Gutenberg. मूल से 26 जनवरी 2007 को पुरालेखित. अभिगमन तिथि 17 फ़रवरी 2007.
डैन्यूब नदी के मार्ग का नक़्शा
**डैन्यूब नदी** (अंग्रेज़ी: Danube, जर्मन: Donau) मध्य यूरोप में बहने वाली एक नदी है। यह जर्मनी के काले वन के पहाड़ों में स्थित दोनाउएशिंगन कस्बे के पास शुरु होती और और फिर दक्षिण-पूर्व को बहती है। अपनी २,८७२ किमी (१,७८५ मील) की लम्बाई में यह पांच मध्य और पूर्वी यूरोपीय देशों की राजधानियों से गुज़रती है और फिर युक्रेन और रोमानिया में एक डेल्टा (नदीमुख) बनाकर कृष्ण सागर में मिल जाती है। डैन्यूब दस देशों से गुज़रती है या उनकी अंतरराष्ट्रीय सीमाओं पर स्थित है - जर्मनी, ऑस्ट्रिया, स्लोवेकिया, हंगरी, क्रोएशिया, सर्बिया, बुल्गारिया, मोल्दोवा, युक्रेन और रोमानिया। प्राचीन काल में कुछ अरसे के लिए यह रोमन साम्राज्य की सरहद होने के लिए भी प्रसिद्ध है। वोल्गा नदी के बाद डैन्यूब यूरोप की दूसरी सबसे लम्बी नदी है।

झलकियाँ
-------

* सर्बिया और रोमानिया की सरहद पर 'लौह द्वार' नामक तंग क्षेत्र से गुज़रती हुईसर्बिया और रोमानिया की सरहद पर 'लौह द्वार' नामक तंग क्षेत्र से गुज़रती हुई
* क्रोएशिया मेंक्रोएशिया में
* हंगरी की राजधानी बुडापेस्ट मेंहंगरी की राजधानी बुडापेस्ट में
* बुल्गारिया में सर्दियों मेंबुल्गारिया में सर्दियों में

इन्हें भी देखें
---------------

* कृष्ण सागर
* काला वन
* वोल्गा नदी

सन्दर्भ
-------

1. ↑  Managing and transforming water conflicts Archived 2014-09-23 at the Wayback Machine, Jerome Delli Priscoli, Aaron T. Wolf, Cambridge University Press, 2009, ISBN 978-0-521-63216-4, *... The Danube River basin is the heart of central Europe and is Europe's second longest river, at a length of 2857 km. The drainage basin drains 817000 km2 including all of Hungary, most of Romania, Austria, Slovenia ...*
**तमारा डी.ग्रिग्सबी** (नवम्बर १९,१९७४- मार्च,२०१६) एक सामाजिक कार्यकर्ता व विस्कॉन्सिन की एक पूर्व विश्वविद्यालय प्रोफेसर थी जिन्होंने, २००५ से २०१३ तक १८ वीं विधानसभा जिले का प्रतिनिधित्व विस्कॉन्सिन विधानसभा के एक डेमोक्रेटिक पार्टी के सदस्य के रूप में कार्य करती थी। 

तमारा ग्रिग्सबी

करियर
-----

ग्रिग्सबी ने मैडिसन, मेमोरियल हाई स्कूल से स्नातक किया, होवार्ड विश्वविद्यालय से बैचलर की डिग्री हासिल की और विस्कॉन्सिन विश्वविद्यालय से "सामाजिक कार्य" में मास्टर की डिग्री हासिल की। 
ग्रिग्सबी ने विस्कॉन्सिन विश्वविद्यालय, कार्डिनल स्त्रीच विश्वविद्यालय और मिल्वाओकी कैरोल विश्वविद्यालय में काम किया, वह एक सामाजिक कार्यकर्ता व परिवार परामर्शदाता भी थी।

बीमारी और मौत
-------------

दिसम्बर २२, २०११ को कैंसर पीड़ित ग्रिग्सबी को अस्पताल में भारती कराया गया था। 14 मार्च, २०१६ को उनकी मृत्यु हुई।

सन्दर्भ
-------

1. ↑   'Wisconsin Blue Book 2011-2012,' Biographical Sketch of Tamara Grigsby, pg. 31
2. ↑   Jeff Glaze. "Former state Rep. Tamara Grigsby dead at 41". Wisconsin State Journal, March 16, 2016. Retrieved March 16, 2016.
**डी फैक्टो** (लातिन:*De facto*) लातिन भाषा से लिया गया एक वाक्यांश है जिसका अर्थ होता है "जो तथ्यपूर्ण हो" या "जो व्यवहार में हो"। इसके लिये हिन्दी समकक्ष शब्द **तथ्यतः** है। यह विधित: के विपरीत प्रयुक्त किया जाता है जिसका अर्थ होता है "न्याय द्वारा"। जब कानून की बात की जाती है तो विधित: यह बतलाने के लिए प्रयुक्त होता है जो विधि द्वारा परिभाषित किया जाता है और तथ्यत: वह परिभाषित करता है जो वास्तव में व्यवहार में हो।

तथ्यत: कभी-कभार इसलिए भी प्रयुक्त किया जाता है कि कोई उचित नियम या मानक उपलब्ध नहीं है, बल्कि कोई घटना आम व्यवहार में है। उदाहरण के रूप में यह कहा जा सकता है कि हिन्दी भारत की विधित: राष्ट्रभाषा नहीं है (क्योंकि भारत के संविधान में कोई भाषा राष्ट्रभाषा के रूप में स्वीकृत नहीं की गई है), लेकिन यह भारत की तथ्यत: राष्ट्रभाषा है क्योंकि भारत के विभिन्न राज्यों के लोग एक-दूसरे से संवाद के लिए इस भाषा का सर्वाधिक उपयोग करते हैं।

सन्दर्भ
-------

1. ↑  "*Hindi as the Lingua Franca of India*". मूल से 18 सितंबर 2010 को पुरालेखित. अभिगमन तिथि 12 अक्तूबर 2010.
2. ↑  "*Hindi Studies*". मूल से 30 अगस्त 2010 को पुरालेखित. अभिगमन तिथि 12 अक्तूबर 2010.
१९५९ में स्थापित **गैलापागोस राष्ट्रीय उद्यान**, ईक्वाडोर का पहला राष्ट्रीय उद्यान है। ईक्वाडोर की सरकार ने गैलापागोस के भूमि क्षेत्र का ९७% हिस्सा देश के इस पहले राष्ट्रीय उद्यान के लिए नामित किया है जबकि, शेष ३% सांताक्रूज़, सैन क्रिस्टोबाल, फ्लोरियाना और ईसाबेला के वासित क्षेत्रों के बीच वितरित किया है।

इतिहास
------

गैलापागोस राष्ट्रीय उद्यान सेवा ने १९७१ में उद्यान के पहले अधीक्षक, २ अधिकारियों और ६ उद्यान रेंजरों को सांताक्रूज़ द्वीप पर नियुक्त किया था। १९७४ में गैलापागोस राष्ट्रीय उद्यान सेवा ने, १९७३ में जारी जैविक संरचना के अनुसार अपनी पहली प्रबंधन योजना शुरु की जिसके अंतर्गत उद्यान के लिए एक अधीक्षक, २ संरक्षण अधिकारी और ४० उद्यान रेंजरों को प्रबंधन के उद्देश्यों के लिए नियुक्त किया गया।

१९७९ में यूनेस्को ने गैलापागोस द्वीपसमूह को मानवता हेतु प्राकृतिक धरोहर घोषित किया और उद्यान सेवा को इसके अधीक्षक के माध्यम से स्थायी उद्यान संरक्षण और द्वीपों की रखवाली का उत्तरदायित्व दिया।गैलापागोस समुद्री संरक्षित क्षेत्र की स्थापना १९८६ में की गयी। इसी वर्ष गैलापागोस राष्ट्रीय उद्यान को इसकी अनूठी वैज्ञानिक और शैक्षिक विशेषताओं के कारण, संरक्षित जैवमंडलों की सूची में शामिल किया गया। २००७ में, यूनेस्को ने गैलापागोस राष्ट्रीय उद्यान को खतरे में पड़ी विश्व धरोहरों की सूची में शामिल किया।

सन्दर्भ
-------

1. ↑  "Dirección del Parque Nacional Galápagos – Parque Nacional Galápagos" (स्पेनी में). अभिगमन तिथि 2020-12-31.
2. ↑  World, Beautiful (2016-10-12). "Galapagos National Park Facts & Information - Ecuador Travel Guide". *Facts & Information - Beautiful World Travel Guide* (अंग्रेज़ी में). अभिगमन तिथि 2021-01-01.

निर्देशांक: 0°49′N 91°0′W﻿ / ﻿0.817°N 91.000°W﻿ / 0.817; -91.000
जूल का ऊष्मा-उपकरण
**जेम्स प्रेस्कॉट जूल** (अंग्रेजी: James Prescott Joule , जन्म: 24 दिसम्बर 1818 - मृत्यु: 11 अक्टूबर 1889) सैल्फोर्ड, लंकाशायर में जन्मे एक अंग्रेज भौतिकविज्ञानी और शराब निर्माता थे।

परिचय
-----

इनका जन्म मैंचेस्टर के निकट सैल्फोर्ड में २४ दिसंबर, सन् १८१८ को हुआ था। अपने जीवनकाल में ये भौतिक राशियों के सही नाप संबंधी अनुसंधानों में निरंतर लगे रहे। सन् १८४० में जूल ने चालक में (विद्युत प्रतिरोध में) विद्युत धारा के प्रवाह से उत्पन्न होनेवाली ऊष्मा की मात्रा मालूम करने का नियम प्राप्त किया, जो जूल का नियम कहलाता है।

इसके बाद जूल ने ऊष्मागतिकी के प्रथम नियम का प्रतिपादन किया और चार विभिन्न रीतियों से उष्मा के यांत्रिक तुल्यांक का मान प्राप्त किया। इनमें घर्षण की विधि विशेष उल्लेखनीय है। ब्रिटिश ऐसोसिएशन ने इनको विद्युत् के उष्मीय प्रभाव द्वारा उष्मा के यांत्रिक तुल्यांक का मान प्राप्त करने का भार सौंपा था। जूल ने ऊष्मा की प्रकृति का अध्ययन किया तथा ऊष्मा और यांत्रिक कार्य के बीच संबंध की खोज की। इस खोज की परिणति अंतत: ऊर्जा के संरक्षण के सिद्धांत में हुई और ऊष्मागतिकी का पहला नियम प्रकाश में आया।

गैसों का गैसों के द्रवीकरण के क्षेत्र में भी आपने महत्वपूर्ण अनुसंधान किए। लार्ड केल्विन के सहयोग से आपने गैसों का यह नया गुण मालूम किया कि जब कोई गैस सूक्ष्मछिद्र में से होकर ऊँचे दबाव से नीचे दबाव की ओर बहती है तो उसके ताप में ह्रास होता है। इस गुण को जूल-टॉमसन प्रभाव कहते हैं। इसी प्रभाव के आधार पर किए गए प्रयोगों द्वारा ऑक्सीजन, हाइड्रोजन तथा हीलियम आदि गैसों को द्रव रूप में परिणत किया जा सका। जूल ने लार्ड केल्विन के साथ मिलकर तापमान का परम पैमाना विकसित किया था, मैग्नेटोस्ट्रिक्शन पर टिप्पणियां की थीं

उनके सम्मान में अंतर्राष्ट्रीय इकाई प्रणाली में ऊर्जा की इकाई का नाम 'जूल' रखा गया है।

सन्दर्भ
-------

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***जेम्स प्रेस्कॉट जूल*** से सम्बन्धित मीडिया है।  |
चेरो राजवंश
-----------

बिहार में चेरो राजवंश के उदय का प्रमाण मिलता है, जिसका प्रमुख चेरो राज था। वह शाहाबाद, सारण, चम्पारण एवं मुजफ्फर तक विशाल क्षेत्र पर एक शक्‍तिशाली राजवंश के रूप में विख्यात है।

१२वीं शताब्दी में चेरो राजवंश का विस्तार बनारस के पूरब में पटना तक तथा दक्षिण में बिहार शरीफ एवं गंगा तथा उत्तर में कैमूर तक था। दक्षिण भाग में चेरो सरदारों का एक मुस्लिम धर्म प्रचारक मंसुस्‍हाल्लाज शहीद था। शाहाबाद जिले में चार चेरो रान्य में विभाजित था-

* धूधीलिया चेरो- यह शाहाबाद के मध्य में स्थित प्रथम राज्य था, जिसका मुख्यालय बिहियाँ था।
* भोजपुर- यह शाहाबाद का दूसरा राज्य था, जिसका मुख्यालय तिरावन था। यहाँ का राजा सीताराम था।
* तीसरा राज्य का मुख्यालय चैनपुर था, जबकि देव मार्केण्ड चौथा राज्य का मुख्यालय था। इसमें चकाई तुलसीपुर रामगठवा पीरी आदि क्षेत्र सम्मिलित थे। राजा फूलचन्द यहाँ का राजा था। जिन्होंने जगदीशपुर में मेला शुरु किया।
* सानेपरी चेरा जो सोन नदी के आस-पास इलाकों में बसे थे जिनका प्रमुख महरटा चेरो था। इसके खिलाफ शेरशाह ने अभियान चलाया था।

भोजपुर चेरो का प्रमुख कुकुमचन्द्र कारण था। 17वी शताब्दी में चेरो का राजा मेदिनी राय था। मेदिनीराय की मृत्यु के पश्‍चात्‌उसका पुत्र प्रताप राय राजा बना। इसके समय में तीन मुगल आक्रमण हुए। अन्ततः १६६० ई. में इन्हें मुगल राज्य में मिला लिया गया।
श्रवणबेलगोला के चन्द्रगिरि नामक पहाड़ी पर भरत की प्रतिमा
**जड़भरत** का प्रकृत नाम 'भरत' है, जो पूर्वजन्म में स्वायंभुव वंशी ऋषभदेव के पुत्र थे। मृग के छौने में तन्मय हो जाने के कारण इनका ज्ञान अवरुद्ध हो गया था और वे जड़वत् हो गए थे जिससे ये जड़भरत कहलाए। जड़भरत की कथा विष्णुपुराण के द्वितीय भाग में और भागवत पुराण के पंचम काण्ड में आती है। इसके अलावा यह जड़भरत की कथा आदिपुराण नामक जैन ग्रन्थ में भी आती है। 

शालग्राम तीर्थ में तप करते समय इन्होंने सद्य: जात मृगशावक की रक्षा की थी। उस मृगशावक की चिंता करते हुए इनकी मृत्यु हुई थी, जिसके कारण दूसरे जन्म में जंबूमार्ग तीर्थ में एक "जातिस्मर मृग" के रूप इनका जन्म हुआ था। बाद में पुन: जातिस्मर ब्राह्मण के रूप में इनका जन्म हुआ। आसक्ति के कारण ही जन्मदु:ख होते हैं, ऐसा समझकर ये आसक्तिनाश के लिए जड़वत् रहते थे। इनको सौवीरराज की डोली ढोनी पड़ी थी पर सौवीरराज को इनसे ही आत्मतत्वज्ञान मिला था।

परिचय
-----

**भरत** प्राचीन भारत के एक प्रतापी राजा थे। वे भगवान ऋषभदेव के ज्येष्ठ पुत्र थे। श्रीमद्भागवत के पंचम स्कन्ध में उनके जीवन एवं अन्य जन्मों का वर्णन आता है।

ऋषभदेव के सौ पुत्रों में भरत ज्येष्ठ एवं सबसे गुणवान थे। ऋषभदेव ने संन्यास लेने पर उन्हें राजपाट सौंप दिया। भरत के नाम से ही लोग अजनाभखण्ड को भारतवर्ष कहने लगे।

श्रीमद्भागवत के पंचम स्कन्ध के सप्तम अध्याय में भरत चरित्र का वर्णन है। कई करोड़ वर्ष धर्मपूर्वक शासन करने के बाद उन्होंने राजपाट पुत्रों को सौंपकर वानप्रस्थ आश्रम ग्रहण किया तथा भगवान की भक्ति में जीवन बिताने लगे। एक बार नदी में बहते मृग को बचाकर वे उसका उपचार करने लगे। धीरे-धीरे उस मृग से उनका मोह हो गया। मृग के मोह में पड़ने के कारण अगले जन्म में उन्होंने मृगयोनि में जन्म लिया।मृगयोनि में जन्म लेने पर भी उन्हें पुराने पुण्यों के कारण अपने पूर्वजन्म का भान था अतः मृगयोनि में रहते हुये भी वे भगवान का ध्यान करते रहे। अगले जन्म में उन्होंने एक ब्राह्मण कुल में जन्म लिया। पुराने जन्मों की याद होने से इस बार वे संसार से पूरी तरह विरक्त रहे। उनकी विरक्ति के कारण लोग उन्हें पागल समझने लगे तथा उनका नाम जड़भरत पड़ गया। जड़भरत के रूप में वे जीवनपर्यन्त भगवान की आराधना करते हुये अन्तः में मोक्ष को प्राप्त हुये।

सन्दर्भ
-------

1. ↑  श्रीमद्भागवत पुराण, पंचम स्कन्ध, चतुर्थ अध्याय, श्लोक ९
2. ↑  श्रीमद्भागवत पुराण, पंचम स्कन्ध, सप्तम अध्याय
3. ↑  श्रीमद्भागवत पुराण, पंचम स्कन्ध, अष्टम अध्याय
4. ↑  श्रीमद्भागवत पुराण, पंचम स्कन्ध, नवम अध्याय

जड भरत (संस्कृत)

इन्हें भी देखें
---------------

* भारत नाम की उत्पत्ति
* भरत चक्रवर्ती

बाहरी कड़ियाँ
-------------

* विष्णुपुराण में जड़भरत की कथा
* भागवत में जड़भरत की कथा
* प्रोफेसर कृष्णमूर्ति द्वारा जड़भरत की कथा
* स्वामी विवेकानन्द द्वारा जड़भरत की कथा
**जेम्स रोड्रिगेज** (अंग्रेज़ी: James Rodríguez) एक कोलंबियाई पेशेवर फुटबॉलर है जो कोलंबिया की राष्ट्रीय टीम के लिए मिडफील्डर या विंगर (Winger) के रूप में खेलते हैं। फुटबॉल मैदान पर उनकी तकनीक, खेल निर्माण कौशल तथा दूरदर्शिता के लिए उनकी प्रशंसा की जाती है और अक्सर उन्हें उनके हमवतन कार्लोस वाल्डेरामा का उत्तराधिकारी माना जाता है।

जेम्स ने अपने करियर की शुरूआत 2006 में कोलंबियाई पेशेवर फुटबॉल क्लब एनविगाडो से की और फिर 2008 में अर्जेंटीना के स्पोर्ट्स क्लब बैनफील्ड में शामिल हो गए। 2010 में जेम्स पोर्टो से जुड़ गए और क्लब में अपने तीन वर्षों के दौरान कई ट्रॉफियां और व्यक्तिगत पुरस्कार जीते। 2014 में जेम्स £6.3 करोड़ के स्थानांतरण शुल्क पर ए एस मोनाको से रियल मैड्रिड में चले गए। जेम्स उस समय के सबसे महंगे खिलाड़ियों में से एक थे। उन्होंने सबसे महंगे कोलंबियाई फुटबॉल खिलाड़ी के रूप में रेडमेल फाल्काओ को पीछे छोड़ दिया। मैड्रिड के साथ अपने पहले ही वर्ष में उन्हें सत्र की ला लीगा टीम में नामित किया गया और उन्होंने ला लीगा सर्वश्रेष्ठ मिडफील्डर का पुरस्कार जीता। 2017 में उन्होंने जर्मन क्लब बायर्न म्यूनिख के लिए दो साल के ऋण समझौते (Loan deal) पर हस्ताक्षर किए। 2020 की गर्मियों में उन्होंने प्रीमियर लीग क्लब एवर्टन एफसी के साथ करार किया।

जेम्स ने अपने अंतरराष्ट्रीय करियर की शुरुआत कोलंबिया की अंडर-20 टीम के साथ की, जिसके साथ उन्होंने 2011 टूलॉन टूर्नामेंट जीता। उन्होंने 2011 फीफा अंडर-20 विश्व कप के दौरान टीम की कप्तानी भी की। टूर्नामेंट में उनके प्रदर्शन के कारण उन्हें 20 साल की उम्र तक नियमित रूप से वरिष्ठ टीम में बुलाया जाने लगा। उन्होंने 2014 और 2018 फीफा विश्व कप में कोलंबिया का प्रतिनिधित्व किया और 2014 फीफा विश्व कप में गोल्डन बूट जीता। जेम्स के इस प्रदर्शन के कारण उन्हें कप की ऑल स्टार टीम में भी शामिल किया गया।

सन्दर्भ
-------

1. ↑  "फीफा विश्व कप रूस 2018: खिलाड़ियों की सूची : कोलंबिया" (PDF). फीफा. पृ॰ 5. अभिगमन तिथि 24 जून 2023.
2. ↑  "जेम्स रोड्रिगेज : अवलोकन". प्रीमियर लीग. अभिगमन तिथि 24 जून 2023.
3. ↑  "जेम्स रोड्रिगेज". एफ सी बायर्न म्यूनिख. अभिगमन तिथि 24 जून 2023.
4. ↑  "रोड्रिगेज : मुझे बहुत कुछ सीखना है". फीफा. मूल से 8 जुलाई 2014 को पुरालेखित. अभिगमन तिथि 24 जून 2023.
5. ↑  "वर्ल्ड कप 2014: कोलंबिया का उरुग्वे से मुकाबला होने के पहले जेम्स रोड्रिग्ज की नजर टीम नेतृत्व पर". *द मिरर*. अभिगमन तिथि 24 जून 2023.
6. ↑  "जेम्स रोड्रिगेज : रियल मैड्रिड ने मोनाको के फॉरवर्ड को खरीदा". *बीबीसी स्पोर्ट*. अभिगमन तिथि 24 जून 2023.
7. ↑  "जेम्स रोड्रिगेज : एवर्टन ने रियल मैड्रिड से कोलंबिया के आक्रामक मिडफील्डर का अनुबंध किया". *बीबीसी स्पोर्ट*. अभिगमन तिथि 24 जून 2023.

बाहरी कड़ियाँ
-------------

|  |  |
| --- | --- |
|  | **James Rodríguez** से संबंधित मीडिया विकिमीडिया कॉमंस पर उपलब्ध है।  |

* रियल मैड्रिड आधिकारिक प्रोफ़ाइल
जयमाला और हवामहल विविध भारती के शुरूआती कार्यक्रम रहे हैं। ये कार्यक्रम आज पचास सालों बाद भी उतनी ही लोकप्रियता के साथ चल रहे हैं।

जयमाला
------

जयमाला सोमवार से शुक्रवार तक फौजी भाईयों की पसंद के फिल्‍मी गीतों का कार्यक्रम है। जबकि शनिवार को कोई मशहूर फिल्‍मी-हस्‍ती इसे पेश करती है और विगत कुछ वर्षों से रविवार को जयमाला का नाम जयमाला संदेश होता है। जिसमें फौजी भाई अपने आत्‍मीय जनों को और फौजियों के आत्‍मीय जन देश की सेवा कर रहे इन फौजियों के नाम अपने संदेश विविध भारती के माध्‍यम से देते हैं। ये कार्यक्रम लगातार लोकप्रियता के शिखर पर है। यहां यह रेखांकित कर देना ज़रूरी है कि विविध भारती पहला ऐसा रेडियो चैनल या मीडिया चैनल था जिसने खासतौर पर फौजियों के लिए कोई कार्यक्रम आरंभ किया था। बाद में इस फॉरमेट की नकल कई चैनलों ने की।

| * दे
* वा
* सं
विविध भारती |
| --- |
| कुछ जुड़ी कड़ियां | आकाशवाणी  •  डायरेक्टप टू होम सेवा  •  ऑल इंडिया रेडियो  •  रेडियो चैनल  •  एफ एम चैनल |
| जुड़े नाम | अमीन सयानी  •  पंडित नरेंद्र शर्मा |
| कार्यक्रम | जयमाला  •  हवामहल  •  बिनाका गीत माला  •  एस कुमार्स का फिल्मी मुक़दमा  •  मोदी के मतवाले राही  •  सेरिडॉन के साथी  •  इंस्पेरक्टार ईगल  •   पिटारा  •  सेल्युवलाइड के सितारे  •  सरगम के सितारे  •  यूथ एक्सगप्रेस  •  सखी सहेली  •  मंथन  •  यूथ एक्ससप्रेस  •  उजाले उनकी यादों के  •  संगीत सरिता  •  छाया गीत \* त्रिवेणी |
| बाहरी कड़ियाँ | रेडियोनामा ब्लॉगस्पॉट |
**जयभान सिंह पवैया** (जन्म: ०६ जुलाई १९५५) एक सामाजिक-सांस्कृतिक कार्यकर्ता एवं राजनेता हैं। सम्प्रति वह लोकसभा चुनाव की दृष्टि से भारतीय जनता पार्टी के दिल्ली राज्य के सह प्रभारी के साथ-साथ राष्ट्रीय कार्यसमिति के मेम्बर हैं । आप मध्यप्रदेश में शिवराज सिंह चौहान की सरकार में उच्चशिक्षा मंत्री रहे , इसके पूर्व 13वीं लोकसभा में ग्वालियर से सांसद रहे । वे विनय कटियार के बाद बजरंग दल के द्वितीय अध्यक्ष बने। इसके पहले वे राष्ट्रीय स्वयंसेवक संघ के पूर्णकालिक प्रचारक थे।

जीवन परिचय
----------

जयभान सिंह पवैया का जन्म मध्य प्रदेश के ग्वालियर जिले के चीनौर ग्राम में हुआ था। इनके पिताजी का नाम बलवन्त सिंह पवैया था।वे सिविल इंजीनियरी में डिप्लोमा है। उनके जीवन की प्रमुख घटनाएँ निम्नलिखित हैं-

1973 में राष्ट्रीय स्वयंसेवक संघ के स्वयंसेवक, 

1974 में श्री जयप्रकाश नारायण के सम्पूर्ण क्रांति आंदोलन में सक्रिय भागीदारी, 

1973 से 1982 तक अखिल भारतीय विद्यार्थी परिषद के महानगर अध्यक्ष, अ.भा.वि.प. की राष्ट्रीय कार्य समिति, 

1983 से 1997 तक विश्व हिन्दू परिषद एवं 1995 से बजरंग दल के राष्ट्रीय अध्यक्ष, 

1993 में राम जन्म भूमि मामले में श्री आडवाणी जी एवं श्री कल्याण सिंह जी के साथ तेरह दिन जेल में निरूद्ध, 

अगस्त, 1996 में आतंकवादियों द्वारा अमरनाथ यात्रा बंद करने की चुनौती के विरोध में पचास हजार युवकों के साथ कश्मीर कूच एवं गौ रक्षा अभियान में पद यात्रा, 

1999 में १३वीं लोकसभा हेतु ग्वालियर से सदस्य निर्वाचित,

सन् 2000 में वीरांगना लक्ष्मी बाई बलिदान मेला, ग्वालियर तथा ‘‘राष्ट्रीय वीरांगना सम्मान’’ स्थापित किया, 

सन् 1970 से काव्य लेखन,

सन् 2002 में अंतर्राष्ट्रीय संसदीय संघ के अन्तर्गत चिली में हिन्दी में भाषण दिया,

2005 से 2013 तक मध्यप्रदेश में राज्य बीस सूत्रीय क्रियान्वयन समिति के उपाध्यक्ष (मंत्री स्तर),

सन् 2013 में पहली बार विधान सभा सदस्य निर्वाचित,

श्री जयभान सिंह पवैया को 30 जून, 2016 को मुख्यमंत्री शिवराज सिंह चौहान के मंत्रि-परिषद में उच्चशिक्षा मंत्री के रूप में शामिल किया गया।

वर्तमान में लोकसभा चुनाव के लिये भारतीय जनता पार्टी के दिल्ली राज्य के सह प्रभारी ।

सन्दर्भ
-------

1. ↑  श्री जयभान सिंह पवैया Archived 2016-11-04 at the Wayback Machine (जनसम्पर्क विभाग, मध्य प्रदेश)

बाहरी कड़ियाँ
-------------
**तत्त्वचिन्तामणि**, गंगेश उपाध्याय द्वारा रचित नव्यन्याय का प्रसिद्ध ग्रन्थ है। तत्त्वचिन्तामणि के पश्चात् जितने न्यायग्रंथ लिखे गए वे सब नव्यन्याय के नाम से प्रख्यात हैं।

उन्होंने गौतम के मात्र एक सूत्र *प्रत्यक्षानुमानोपमान शब्दाः प्रमाणानि* (प्रत्यक्ष, अनुमान, उपमान और शब्द, प्रमाण हैं) की व्याख्या में इस ग्रंथ की रचना की है। यह न्याय ग्रंथ चार खंडों में विभाजित है - **प्रत्यक्षखण्ड, अनुमानखण्ड, उपमानखण्ड और शब्दखण्ड**। इसमें पूर्ववर्ती नैयायिकों की भांति १६ तत्त्वों का वर्णन नहीं किया गया है। इसमें उन्होंने अवच्छेद्य-अवच्छेदक, निरूप्य-निरूपक, अनुयोगी-प्रतियोगी आदि पारिभाषिक शब्दों का प्रयोग कर एक नई स्वतंत्र लेखन शैली को जन्म दिया जिसका अनुसरण परवर्ती अनेक दार्शनिकों ने किया है।

तत्वचिंतामणि पर जितनी टीकाएँ, जितने विस्तार के साथ लिखी गई हैं उतनी किसी अन्य ग्रंथ पर नहीं लिखी गई। पहले इसकी टीका पक्षधर मिश्र ने की; तदन्तर उनके शिष्य रुद्रदत्त ने एक अपनी टीका तैयार की। और इन दोनों से भिन्न वासुदेव सार्वभौम, रघुनाथ शिरोमणि, गंगाधर, जगदीश, मथुरानाथ, गोकुलनाथ, भवानंद, शशधर, शितिकंठ, हरिदास, प्रगल्भ, विश्वनाथ, विष्णुपति, रघुदेव, प्रकाशधर, चंद्रनारायण, महेश्वर और हनुमान कृत टीकाएँ हैं। इन टीकाओं की भी असंख्य टीकाएँ लिखी गई हैं। गंगेश उपाध्याय के पुत्र वर्धमान उपाध्याय भी महान नैयायिक थे जिन्होने तत्वचिन्तामणि का 'तत्वचिन्तामणिप्रकाश' नाम से भाष्य लिखा।

सामान्यनिरुक्ति, तत्त्वचिन्तामणि का एक महत्त्वपूर्ण अंश है। इसमें हेत्वाभास एवं दुष्ट हेतुओं की विस्तार से चर्चा है। संक्षिप्त एवं सारगर्भित चिन्तामणि का व्याख्यान अनेक प्रतिष्ठित विद्वानों द्वारा किया गया है। रघुनाथ शिरोमणि ने तत्त्वचिन्तामणि के गूढ़ रहस्यों को विस्तार से समझाने के लिये दीधिति नाम की टीका लिखी। कालान्तर में दीधिति व्याख्या पर भी गदाधर भट्ट ने एक प्रसिद्ध विस्तृत टीका गादाधरी की रचना की। गादाधरी व्याख्या की गम्भीरता एवं जटिलता को धयान में रखते हुए बलदेव भट्टाचार्य ने बलदेवी नाम की टीका का प्रणयन किया। इस टीका में तत्त्वचिन्तामणि दीधिति एवं गादाधरी व्याख्या के समग्र अर्थ का अपूर्व विवेचन किया गया है।

इन्हें भी देखें
---------------

* न्याय दर्शन
* नव्यन्याय
* गंगेश उपाध्याय
* हेत्वाभास

बाहरी कड़ियाँ
-------------

* तत्त्वचिन्तामणिः (संस्कृत विकिस्रोत)
* तत्त्वचिन्तामणिः (राष्ट्रिय स्ंस्कृत संस्थान)
* तत्त्वचिन्तामणिः(शब्दखण्ड)
* Tattva-Chintamani Of Gangesa Upadhyaya, Volume 1(प्रत्यक्षखण्ड)
* गंगेशनिबद्धः तत्त्वचिन्तामणिः  By Gaṅgeśa, Nagīna Jī Śāha
* हेत्वाभास की तत्त्वनिर्णय-विजयप्रयोजकता
**प्रत्यक्षवाद** या **तथ्यवाद** (positivism) के दर्शन के अनुसार केवल वही ज्ञान प्रामाणिक ज्ञान (authentic knowledge) है जो ज्ञानेन्द्रियों से प्राप्त अनुभव पर आधारित हो।

इतिहास एवं विकास
----------------

बीज रूप में **तथ्यवाद** (Positivism) कुछ प्राचीन विचारकों की शिक्षा में विद्यमान था, परंतु इसे एक दर्शन शाखा का पद देने का श्रेय आगस्त काँत (1798-1857) को है। काम्ट के सिद्धांत में मौलिक स्थान मानसिक विकास के उस नियम का है, जिसे उसने ऐतिहासिक रूप में ज्ञान की सभी शाखाओं पर लागू किया। यह *मानसिक विकास की तीन मंजिलों या अवस्थाओं का नियम* (Law of three stages) है। उसका कथन है-

मानव बुद्धि की बनावट ही ऐसी है कि ज्ञान की प्रत्येक शाखा अपने विकास में तीन अवस्थाओं से गुजरने पर विवश होती है - दैवी या कल्पित अवस्था, दार्शनिक या अमूर्त अवस्था और वैज्ञानिक या तथ्य अवस्था (the theological, or fictitious; the metaphysical, or abstract; and the scientific, or positive)। पहली अवस्था में मनुष्य निसर्ग की घटनाओं को किसी चेतन के संकल्पों के रूप में देखता है, दूसरी अवस्था में इन संकल्पों में से चेतना निकाल दी जाती है और देवों का स्थान अचेतन प्रक्रिया ले लेती है, तीसरी अवस्था में, जिसमें मानव जाति अभी प्रविष्ट हुई है, बुद्धि इसी पर संतोष करती है कि घटनाओं को एकत्र करे और उनमें सहभाव या क्रम के संबंध को देखें। धर्म और दर्शन ने अपने काल में बुद्धि के विकास में अमूल्य सहायता दी, परंतु अब उनका समय समाप्त हो चुका है और उनके अध्ययन का मूल्य ऐतिहासिक ही है। अब विज्ञान का युग है।
विज्ञान की सभी शाखाएँ समान वेग से प्रगति नहीं करतीं, कोई आगे निकल जाती है, कोई पीछे रह जाती है। काम्ट ने विज्ञान की शाखाओं को क्रमबद्ध किया। सामान्य और सरल से चलकर विशेष और असरल की और बढ़ा। इस क्रम में उसने गणित, ज्योतिष, भौतिकी, रसायन, जीवविद्या और समाजशास्त्र को स्थान दिया। समाजशास्त्र का तो वह जन्मदाता ही समझा जाता है।

काम्ट ने धर्म और दर्शन को भूतकाल की वस्तु कहा, परंतु अपने सिद्धांत को **पॉजिटिव फिलासोफी** नाम दिया और "मानवता के धर्म" की नींव रखी। मनुष्यों में भी स्त्री को प्रथम स्थान दिया और कहा अब आगे मनुष्य का सिर स्त्री के सामने ही झुकेगा।

इन्हें भी देखें
---------------

* तार्किक प्रत्यक्षवाद (logical positivism)
* बाह्य प्रत्यक्षवाद
* प्रत्यक्षवाद (राजनीतिक) (Political positivism)
* प्रत्यक्षवाद (विधिक) (Legal postitivism)
""जूनियर साइंस टैलेंट सर्च परीक्षा (जेएसटीएसई)"" हर जनवरी दिल्ली में शिक्षा निदेशालय की विज्ञान शाखा द्वारा आयोजित की जाती है। यह दिल्ली में मान्यता प्राप्त स्कूलों के छात्रों के लिए खुला है। प्रत्येक वर्ष जेएसटीएसई में लगभग 500,000 छात्र उपस्थित होते हैं, जिनमें से केवल 150 छात्रों को छात्रवृत्ति से सम्मानित किया जाता है।

### सफलता दर

```
इस परीक्षा में लगभग 500,000 छात्र उपस्थित होते हैं, जिनमें से केवल 150 छात्र चुने जाते हैं। इस परीक्षा की सफलता दर लगभग 0.03% है
```

### पात्रता

सरकारी या सरकारी सहायता प्राप्त / सार्वजनिक / केन्द्रीय *विद्यालय / नवोदय* / एनडीएमसी स्कूलों में मान्यता प्राप्त स्कूल के कक्षा

1. 
2. 
3. 
4. 
5. 
6. 

* '**]] IX में पढ़ रहे किसी भी छात्र और कम से कम 65% कक्षा आठवीं अर्जित आवश्यक है |**

### परीक्षा शुल्क

परीक्षा में प्रवेश करने का कोई शुल्क नहीं है।

### परीक्षा के प्रकार

परीक्षा में दो पेपर हैं। 

I. सामान्य ज्ञान

* 50 सवाल 50 अंक 50 मिनट

II. सामान्य विज्ञान और गणित

### परिणाम घोषणा

जेएसटीएसई के परिणाम आम तौर पर फरवरी या मार्च में घोषित किए जाते हैं |

### छात्रवृत्ति की संख्या

प्रति वर्ष जेएसटीएसई के लिए 150 छात्रवृत्तियां हैं

### आरक्षण

आरक्षण प्रदान की जाती हैं करने के लिए भारतीय नागरिकों से संबंधित करने के लिए कुछ श्रेणियों (अनुसूचित जाति, अनुसूचित जनजाति, पीडब्ल्यूडी, आदि.) और लड़कियों के लिए नियमों के अनुसार भारत सरकार की और इस तरह के उम्मीदवारों को योग्य घोषित कर रहे हैं में JSTSE के आधार पर आराम के मानदंडों.

यह भी देखें
-----------

* केवीपीवाई
* आईआईटी-जेईई
* INMO
* NTSE
* INPHO

संदर्भ
------